عصير الليمون

عصير الليمون هو مشروب طبيعي كايتصاوب من الليمون. الناس كيشربوه بزاف حيت فيه ڤيطامين سي و كيساعد على الصحة ديال الجسم. العصير كيكون يا إما طازج، يعني مصاوب ديك الساع، يا إما معلب و مبستر، يعني متحافظ عليه باش يبقى صالح مدة طويلة.

عصير الليمون عندو طعم حلو مع شوية الحموضة، وكيعطي الطاقة خصوصا ف الصباح. بعض الناس كيضيفو ليه سكار ولا شي مكونات بحال خيزو أولا تفاح باش يعطي نكهات مختالفة.

 القيمة الغذائية 
عصير الليمون غني ب الڤيطامينات و المعادن، خصوصا ڤيطامين سي اللي كيعزز المناعة. فيه حتى پوطاسيوم و فولات و بعض مضادات الأكسدة اللي كتحمي الخلايا من الضرر. العصير الطبيعي فيه سعرات حرارية متوسطة و كيساعد على الترطيب ديال الجسم.

 الإنتاج التجاري ديال العصير المجمد و المركز 
عصير الليمون كيتنتج ف الشركات بعدة طرق. واحد من الطرق هي العصير المجمد، اللي فيه العصير كيتجمد باش يحافظ على النكهة و القيمة الغذائية ديالو. طريقة أخرى هي العصير المركز، اللي كيتحيد منو الما باش يبقى مركز، و من بعد كيتباع للناس اللي كيعاودو يزيدو ليه الما قبل الشرب. هاد الطرق كتخلي الشركات تقدر تنقل العصير بعيد و تحافظ عليه مدة طول.

 مصادر 

تصنيف:عصير د لفواكه